Για σένα και για μένα γινήκαν οι καημοί, 
τα βάσανα, οι πόνοι κι οι αναστεναγµμοίἰ. 


Έλα πουλί µου, έλα και µην αργείς 
στράτες και μονοπάτια να µην τα βαρεθείς. 


Ἠλιε µου και φεγγάρι κι αστέρι λαμπερό, 
φαρμάκια µε ποτίζεις µα εγώ σε αγαπώ. 


Έλα να πάµε πέρα µα τί να κάνουμε 
να φάμε και να πιούμε προτού πεθάνουμε 


έλα να πάμε πέρα πέρα στον ποταμό 
εσύ να απλώνεις ρούχα και γώ να τραγουδώ 


Βασιλικός θα γίνω, στη γλάστρα σου να µπω 
να µε κορφολογάνε τα χέρια σου τα δυο. 


Έλα πουλί µου έλα µια ώρα παραμπρός 
γιατί στην αρρώστια µου δε βρίσκετε γιατρός.. 


Έλα πουλί µου έλα και γρήγορα να πας 
να µη σε δουν στο δρόμο και πουν πως μ αγαπάς... 


Πανάθεµα σε πάλι σα σε θυμήθηκα 
που σ᾽ είδα στ’ όνειρο µου και δε κοιμήθηκα 


Καλέ καραβοκύρη παλιά είν’ η βάρκα σου 
κάμε άλλη καινούρια να ΄ρθω αντάµα σου 


Πάνω στο κεραμίδι νερό τρεχάµενο 
η αγάπη σου µε κάνει πολύ πετάµενο 


